CELEX: 62019TN0619
Language: fi
Date: 2019-09-17 00:00:00
Title: asia T-619/19: Kanne 17.9.2019 – KF v. EUSK

25.11.2019   
            
            
               FI
            
            
               Euroopan unionin virallinen lehti
            
            
               C 399/73
            
         
      Kanne 17.9.2019 – KF v. EUSK
      (asia T-619/19)
      (2019/C 399/91)
      Oikeudenkäyntikieli: englanti
      
         Asianosaiset
      
      
         Kantaja: KF (edustajat: asianajaja A. Kunst ja barrister N. Macaulay)
      
         Vastaaja: Euroopan unionin satelliittikeskus (EUSK)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan unionin satelliittikeskuksen (EUSK) johtajan 3.7.2019 tekemän ja kantajalle 8.7.2019 tiedoksi annetun päätöksen kantajan käyttäytymistä koskevan hallinnollisen tutkimuksen uudelleenaloittamisesta sekä toteamaan, että EUSK on jättänyt noudattamatta unionin yleisen tuomioistuimen 25.10.2018 antamaa tuomiota KF v. EUSK (asia T-286/15, EU:T:2018:718) ja siten rikkonut SEUT 266 artiklaa
               
            
                  —
               
               
                  kumoamaan EUSK:n johtajan päätöksen, jolla hylättiin kantajan EUSK:n johtajalle 2.8.2019 tekemä hallinnollinen valitus 3.7.2019 tehdystä päätöksestä ja joka annettiin tiedoksi kantajalle 9.8.2019
               
            
                  —
               
               
                  velvoittamaan EUSK:n maksamaan kantajalle edellä mainittuun asiassa T-286/15 annettuun tuomioon perustuvan täyden ja oikeudenmukaisen korvauksen hänelle aiheutuneesta aineellisesta vahingosta
               
            
                  —
               
               
                  velvoittamaan EUSK:n hyvittämään kantajalle aiheutuneen aineellisen ja aineettoman vahingon, joka johtuu hallinnollisen tutkimuksen uudelleenaloittamista koskevasta päätöksestä ja jonka määräksi arvioidaan alustavasti kohtuulliseksi katsottavat 30 000 euroa
               
            
                  —
               
               
                  velvoittamaan EUSK:n maksamaan viivästyskorkoa sen johdosta, että edellä mainitussa asiassa T-286/15 annetussa tuomiossa aineettomasta vahingosta maksettavaksi tuomitun 10 000 euron korvauksen maksaminen on viivästynyt ilman pätevää syytä
               
            
                  —
               
               
                  toteamaan SEUT 277 artiklan nojalla, ettei valituslautakuntaa koskevia EUSK:n henkilöstösääntöjen 28 artiklan ja liitteen X määräyksiä sovelleta
               
            
                  —
               
               
                  velvoittamaan EUSK:n korvaamaan kantajan oikeudenkäyntikulut 8 prosentin korkoineen.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin tuomioistuimen lainkäyttövallan loukkaamiseen.
               
            
                  2)
               
               
                  Toinen kanneperuste, joka perustuu SEUT 266 artiklan rikkomiseen, oikeutta hyvään hallintoon koskevan oikeuden loukkaamiseen ja huolenpitovelvollisuuden laiminlyöntiin.